SELIC บวกกว่า 4% ลุ้นรายได้ปีนี้แตะ 1.5 พันลบ. โบรกฯชี้เทคนิคสวย เคาะแนวต้าน 3.02 บ.
SELIC บวกกว่า 4% ลุ้นปีนี้รายได้แตะ 1.5 พันลบ. โบรกฯชี้เทคนิคสวย เคาะแนวต้าน 3.02 บ.
8 ก.พ. 2562

ผู้สื่อข่าวรายงานว่า ราคาหุ้น บริษัท ซีลิค คอร์พ จำกัด (มหาชน) หรือ SELIC ล่าสูด ณ เวลา 15.39 น. อยู่ที่ 2.80 บาท บวก 0.12 บาท หรือ 4.48% สูงสุดที่ 2.88 บาท ต่ำสุดที่ 2.58 บาท ด้วยมูลค่าซื้อขาย 17.11 ล้านบาท

ทั้ง บล.ฟิลลิป (ประเทศไทย) ระบุในบทวิเคราะห์ ประเมิน SELIC มีแนวรับ 2.72 บาท แนวต้าน 2.88, 3.02 บาท Cut loss 2.68 บาท โดยราคาทะลุกรอบ Ascending Triangle พร้อมกับเครื่องมือทั้งสองเดินหน้าต่อ มีโอกาสที่ราคาจะเดินหน้าขึ้นทดสอบ High ก่อนหน้าได้
ขณะที่ก่อนหน้านี้ นายเอก สุวัฒนพิมพ์ ประธานเจ้าหน้าที่บริหาร SELIC เปิดเผยว่า บริษัทได้เข้าซื้อกิจการกลุ่ม PMC เสร็จสมบูรณ์อย่างเป็นทางการแล้ว โดยได้เข้าไปถือหุ้นสามัญทั้งหมดใน บริษัท พีเอ็มซี เลเบิล แมททีเรีลส์ จำกัด (PMCT) ผู้ผลิตและจัดจำหน่ายสติกเกอร์ในประเทศไทยและต่างประเทศ โดยใช้กาว กระดาษ และฟิล์ม เป็นวัตถุดิบหลัก และถือหุ้นสามัญทั้งหมดใน บริษัท พีเอ็มซี เลเบิล แมททีเรีลส์ พีทีอี ลิมิเตด (PMCS) ผู้จัดจำหน่ายสติกเกอร์ที่ผลิตจากประเทศไทยไปในประเทศในสิงคโปร์และต่างประเทศ ซึ่งจะทำให้รับรู้ผลการดำเนินงานของ PMC เข้ามาตั้งแต่เดือนม.ค.62 ทำให้วางเป้าหมายรายได้ในปี 62 อยู่ที่ระดับ 1.5 พันล้านบาท เพิ่มขึ้นจากปี 61 ที่คาดว่าจะทำได้ระดับ 590-600 ล้านบาท